
**Vlažnost / Humidity**



redatelj: Nikola Ljuca

država: Srbija

trajanje: 113'

žanr: drama, misterija

glumci:Jelena Stupljanin, Miloš Timotijević, Slaven Doslo, Maria Kraakman, Tamara Krčunović

link na imdb:

<http://www.imdb.com/title/tt2011936/>

link na trailer:

<https://www.youtube.com/watch?v=lQSn67IUq3o>

****

**Sinopsis**

Petar je zgodan i karizmatični menadžer uspješne kompanije koja velike državne projekte opskrbljuje građevinskim materijalom. Po povratku s poslovnog puta, njegova žena Mina dočekuje ga na aerodromu. Oni dolaze kući i, dok on spava, Mina nestaje bez traga. Petar počinje lagati i skrivati njen nestanak, trudeći se održati savršenu sliku života koji je izgradio. Međutim, u kovitlacu sumnjivih poslovnih dogovora, priprema za obiteljsku slavu, sestrinih bračnih problema, nesanice i razuzdanih noćnih izlazaka po beogradskim klubovima, Petrovi strahovi sve više izlaze na površinu. Što se više trudi da ih potisne, oni su sve jači.

****

**O redatelju**

Nikola Ljuca rođen je 1985. godine u Beogradu, gdje je završio Filološku gimnaziju i filmsku režiju na Fakultetu dramskih umjetnosti. Sudjelovao je na Sarajevo talent kampusu, zatim programu za razvoj scenarija pri Berlinskom filmskom festivalu i Akademije za filmske stvaratelje pri festivalu u Locarnu.Njegovi kratki filmovi ”Četvrtak” i ”Narednik” prikazivani su na brojnim festivalima na kojima su osvajali i nagrade. Radio je kao casting direktor i asistent na filmovima ”Krugovi” Srdana Golubovića, ”U zemlji krvi i meda” Angeline Jolie, ”Pored mene” Stevana Filipovića itd. Njegov prvi dugometražni film ”Vlažnost” premijerno je prikazan u okviru selekcije Forum Berlinskog filmskog festivala 2016. godine.

**Festivali i nagrade**

***Berlin Film Festival 2016.***

***Sarajevo film festival 2016.***

*Nominacija za najbolji dugometražni film*

***FEST International Film Festival 2016.***

*Nagrada žirija za najbolji dugometražni film*

*Nagrada žirija Nikoli Ljuci za najboljeg redatelja*

*Nagrada žirija Milošu Timotijeviću za najboljeg glumca /glavnu mušku ulogu*

**

***Iz kritika***

*„Srpski redatelj Nikola Ljuca rijedak je dragulj. Impresivna drama natopljena atmosferičnošću, o identitetu i porušenim idealima jedne generacije. Priča koja je mudro vođena s trilerskom napetošću. Neočekivano velik uspjeh za redateljski debi ovog talentiranog filmaša.“*

*Cineuropa*

*„Vlažnost je film koji vrijedi gledati. To je film autora koji već sada ima što da kaže i zna kako, koji je sposoban da bez banalizacije prenese poantu, i da to učini sa stilom, gradeći atmosferu i pazeći na detalje. Regionalno, Vlažnost je prijeko potrebna novina koja nas približava europskim i svjetskim filmskim tokovima. Globalno, u pitanju je film koji bi mogao da ima distribuciju u svakom arthouse kinu i koji bi bio u gornjoj kvalitativnoj polovini u redovitoj selekciji na svakom festivalu.﻿“*

*Film na dan*

**